Copil electrocutat în gara din Deva. Victima este transportată cu elicopterul la București.
Un copil de 13 ani s-a electrocutat în gara din Deva. Echipajul medical l-a transportat la Unitatea de Primiri Urgențe a spitalului din oraș, iar medicii au decis să-l transfere la București.
Apelul de urgență a fost primit în jurul orei 18.00, au anunțat reprezentanții Serviciului de Ambulanță Hunedoara.Echipajul medical a găsit un copil de 13 ani, cu arsuri de gradul 2, 3 și 4 pe aproximativ 70% din suprafața corporală.Copilul era conștient și agitat, au mai spus salvatorii. El a fost stabilizat la fața locului, a fost dus la spital, dar medicii au decis să-l intubeze și să-l transfere la un spital din București cu un elicopter SMURD.Transferul se face duminică seara.